als_Latn dik_Latn sag_Latn
Çdo ministër i qeverisë do të marrë në patronazh nga një gjimnaz të vendit. Ky është një prej projekteve të prezantuar sot nga kryeministri Rama me rastin e 7 Marsit. Por ndërkohë, Rama dhe zv.kryeministri Niko Peleshi, ndryshe nga ministrat e tjerë, do të kenë në patronazh nga dy gjimnaze. Ndoshta dhe për të zbutur sadopak efektin e përjashtimit të deputetit Tom Doshi, Rama ka zgjedhur gjimnazin “28 Nëntori” të Shkodrës dhe gjimnazin “Ali Demi” në Vlorë, qark ku ai është zgjedhur deputet. Dhe si basketbollist që ka qenë dikur, kryeministri kërkon që pasionin për këtë sport t’ja kultivojë edhe gjimnazistëve. Për këtë ai prezantoi projektin, sipas së cilit cdo basketbollist kampion që ka bërë histori në këtë sport, do të marrë në patronazh palestrat e gjimnazeve për tu mësuar nxënësve basketbollin.
als_Latn